સરકાર શિયાળુ સત્રમાં 25 લંબિત બિલ અને 14 નવા બિલ રજૂ કરી શકે છે. આમાં ત્રણ તલાકના મામલે મુસ્લિમ મહિલાને ભથ્થાના અધિકારનું બિલ પણ જોડાયેલું છે. ચૂંટણીને કારણે લગભગ 1 મહિના મોડા શરૂ થતાં આ સત્રની સમયમર્યાદા થોડી નાની હશે. ગત શિયાળુ સત્રના 21 દિવસીય કામકાજની સરખામણીમાં આ સત્રનું કામકાજ 14 દિવસ ચાલશે. આ નાનકડા સમયગાળામાં જ વિવિધ બિલ રજૂ થશે. આ સત્રમાં સરકારપર હુમલો કરવા માટે વિપક્ષ અર્થ વ્યવસ્થા, કૃષિ ક્ષેત્રની કથળેલી પરિસ્થિતિ, જીએસટી અને પ્રવર્તન એજન્સિઓના કથિત દુરૂપયોગનો મુદ્દો ઉઠી શકે છે. સંસદમાં કેન્દ્ર સરકારને આ મુદ્દાઓ પર ઘેરવા માટે પ્રમુખ વિપક્ષી દળોના નેતાઓની બેઠક મળી હતી. જેમાં કોંગ્રેસ, રાકાંપા, તૃણમૂલ કોંગ્રેસ, સપા, રાજદ, નેશનલ કોંફ્રેંસ અને વામ દળો સહિત વિપક્ષી દળોના નેતાઓની રાજ્યસભામાં વિપક્ષના નેતા ગુલામ નબી આઝાદના ખંડમાં બેઠક થઇ હતી.